Peter Cosgrove

Peter John Cosgrove (født 28. juli 1947 i Sydney) var generalguvernør i Australia fra 2014 til 2019. Han er pensjonert general, var sjef for den internasjonale styrken INTERFET i Øst-Timor og var Australias forsvarssjef fra 2002 til 2005.

 Militærtjeneste 
mini|Cosgrove var sjef for INTERFET i Øst-Timor. Her er han fotografert i forbindelse med at INTERFET ble avløst av FN-styrken UNTAET 16. mars 2000. Fra venstre: Xanana Gusmão, Songkitti Jaggabatara, Sérgio Vieira de Mello, Peter Cosgrove og biskop Carlos Filipe Ximenes Belo
mini|Peter Cosgrove i 2013
Cosgrove gikk inn i det australske forsvaret i 1965.«General Peter John Cosgrove, AC, MC»,Australian War Memorial. I 1968 ble han uteksaminert fra Royal Military College – Duntroon.«General Cosgrove», Australian War Memorial. Deretter tjenestegjorde han i utlandet. Han ble først sendt med 1. bataljon, Royal Australian Regiment, til Malaysia. Deretter deltok han i Vietnamkrigen, der han var troppssjef i 9. bataljon, Royal Australian Regiment. Cosgrove ble tildelt Military Cross for sin innsats ved angrep mot fiendtlige stillinger.

Etter å ha vendt tilbake til Australia var Cosgrove instruktør ved Infantry Centre. Han var sjef for 1. bataljon, Royal Australian Regiment, og gjorde stabstjeneste.

Cosgrove har også hatt opphold i USA, Storbritannia og India. I 1978 var han ved Marine Corps Command and Staff College i Marine Corps Base Quantico i Virginia. Fra 1984 til 1986 var han instruktør ved den britiske hærens stabsskole i Camberley.«General Peter Cosgrove AC, MC» , ICMI. I  1990 ble han infanteriinspektør og sjef for infanterisenteret. Cosgrove ble i 1997 ble sjef for Royal Military College – Duntroon.

I 1999 ble Cosgrove forfremmet til generalmajor og ble sjef for Deployable Joint Force Headquarters. Samme år ble han sjef for International Forces East Timor (INTERFET). Dette var en australskledet internasjonal militærstyrke som i september 1999 ble sendt til Øst-Timor for å stabilisere situasjonen der i påvente av etableringen av en FN-styrke i landet.Mays, Terry M.: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 143–144. Oppgaven medførte at Cosgrove  ble landskjent i Australia. For innsatsen i INTERFET ble han forfremmet til følgesvenn (companion) av Order of Australia.

Etter at oppdraget i Øst-Timor var over, ble Cosgrove hærsjef. I 2002 ble han general og forsvarssjef, en stilling han hadde til 2005, da han gikk av med pensjon.

 Sivilt virke 
I det sivile har Cosgrove egnet seg til forskjellig samfunnsnyttig virke. Han ble i 2006 utnevnt av regjeringen i Queensland til å lede en gruppe for gjenoppbygging etter syklonen Larry.«General Cosgrove to lead Cyclone Larry taskforce» , pressemelding, Queenslands førsteminister, 23. mars 2006. Cosgrove ble i 2010 kansler ved Australian Catholic University.«General Peter Cosgrove appointed Chancellor of ACU» , Australian Catholic University, 25. mai 2010. I 2012 ble han leder for Leading Age Services Australia.«Peter Cosgrove announced as inaugural Chair of Leading Age Services Australia» , Leading Age Services Australia, 20. mai 2012.

Cosgrove er sportsinteressert og har støttet Australian Army and Combined Services Rugby Union og Australian Services Cricket Association.

 Generalguvernør 
Den 28. januar 2014 kunngjorde statsminister Tony Abbott at Cosgrove overtar etter Quentin Bryce som generalguvernør i Australia.«General Peter Cosgrove named Australia's next governor-general», The Sydney Morning Herald, 28. januar 2014. Bryces periode utløp i mars 2014.«Peter Cosgrove named as next governor-general, will replace Quentin Bryce in March», ABC, 28. januar 2014. Cosgrove ble innsatt som generalguvernør i Canberra 28. mars 2014.«Sir Peter Cosgrove declares Australia a 'work in progress', as he's sworn in as the nation's 26th Governor-General», The Sydney Morning Herald , 28. mars 2014.

Den 1. juli 2019 ble han etterfulgt i generalguvernørembetet av David Hurley.

 Utmerkelser 
Cosgrove ble i 1971 tildelt Military Cross.Search Australian Honours , It's an Honour. I 1980 ble han tildelt National Medal.Search Australian Honours , It's an Honour. Utnevnelse til medlem av Order of Australia fulgte i 1985, da som anerkjennelse av innsats som sjef for 1. bataljon, Royal Australian Regiment.Search Australian Honours , It's an Honour. Han ble forfremmet til følgesvenn (companion) i 2000.Search Australian Honours , It's an Honour. Cosgrove har også mottatt Centenary Medal.Search Australian Honours , It's an Honour.

I forbindelse med skifte av generalguvernør ble øverste grad av Order of Australia gjeninnført og det ble vedtatt at generalguvernøren i kraft av embetet utnevnes til øverste grad. Det ble samtidig kunngjort at Cosgrove fra 28. mars 2014 blir ridder av Order of Australia. Han får titulaturen His Excellency General the Honourable Sir Peter Cosgrove AK MC (Retd).«Reinstatement of Knights and Dames in the Order of Australia» , faktablad fra Australias generalguvernør.

I tillegg har Cosgrove mottatt flere utenlandske utmerkelser. Han er følgesvenn (companion) av New Zealands fortjenstorden, kommandør av USAs Legion of Merit, har mottatt Tong Il-medaljen i den sørkoreanske Fortjenstordenen for nasjonal sikkerhet og storkors av den portugisiske Infante Dom Henriks orden. I 2004 ble han tildelt den singaporske ordenen Darjah Utama Bakti Cemerlang (Tentera).«President Nathan Confers Top Military Award on Chief of the Australian Defence Force» , MINDEF Singapore, 7. september 2004. Cosgrove innehar storkjede av Timor-Lestes orden«Order of East Timor medal presentations»  , Australias forsvarsdepartement, 4. september 2009. og storkors av den pavelige Sankt Gregor den stores orden.«Cardinal Confers Papal Awards on Three Outstanding Australians» , Catholic Communications, Sydney Archdiocese, 7. februar 2013.

I 2001 ble han kåret til «årets australier» av National Australia Day Council.«The Awards» , Australian of the Year Awards: «The Australian of the Year Awards is a program of the National Australia Day Council.»

Etter at han gikk av som generalguvernør ble han i august 2019 utnevnt til kommandør av Royal Victorian Order.

 Biografier 
Selvbiografi
 My story, HarperCollinsPublishers, 2006. ISBN 0732283841. ISBN 9780732283841
Biografi
 Lindsay, Patrick: Cosgrove. Portrait of a leader, Random House Australia, 2006. ISBN 9781741665284. ISBN 1741665280

 Referanser 

 Eksterne lenker 
 Nettsted for Australias generalguvernør

Kategori:Australias generalguvernører
Kategori:Forsvarssjefer
Kategori:Generaler
Kategori:Offiserer i Australian Army
Kategori:Order of Australia
Kategori:Military Cross
Kategori:Legion of Merit
Kategori:New Zealands fortjenstorden
Kategori:Personer fra Sydney